ddrg/super_eurlex huggingface dataset:
Unionin tuomioistuimen määräys (kymmenes jaosto) 3.3.2021 (ennakkoratkaisupyyntö, jonka on esittänyt Győri Törvényszék – Unkari) – Koppány 2007 Kft. v. Vas Megyei Kormányhivatal

(Asia C-523/20) (1)

(Ennakkoratkaisupyyntö - Unionin tuomioistuimen työjärjestyksen 99 artikla - Sosiaaliturva - Asetus (EU) N:o 1231/2010 - Sovellettava lainsäädäntö - A1 – todistus - 1 artikla - A1-todistuksen soveltamisen ulottaminen koskemaan kolmansien maiden kansalaisia, joilla on laillinen asuinpaikka jonkin jäsenvaltion alueella - Laillinen asuinpaikka - Käsite)

(2021/C 228/14)

Oikeudenkäyntikieli: unkari

Ennakkoratkaisua pyytänyt tuomioistuin

Győri Törvényszék

Asianosaiset

Kantaja: Koppány 2007 Kft.

Vastaaja: Vas Megyei Kormányhivatal

Määräysosa

Asetuksen (EY) N:o 883/2004 ja asetuksen (EY) N:o 987/2009 ulottamisesta koskemaan niitä kolmansien maiden kansalaisia, joita nämä asetukset eivät yksinomaan heidän kansalaisuutensa vuoksi vielä koske 24.11.2010 annetun Euroopan parlamentin ja neuvoston asetuksen (EU) N:o 1231/2010 1 artiklaa on tulkittava siten, että kolmansien maiden kansalaiset, jotka oleskelevat jäsenvaltiossa väliaikaisesti oleskeluluvan turvin, joilla on hallussaan toimivaltaisen ulkomaalaisviranomaisen vahvistama asuinpaikkaa osoittava asiakirja ja jotka työskentelevät eri jäsenvaltioissa kyseiseen jäsenvaltioon sijoittautuneen työnantajan palveluksessa, voivat vedota yhteensovittamista koskeviin sääntöihin, joista säädetään sosiaaliturvajärjestelmien yhteensovittamisesta 29.4.2004 annetulla Euroopan parlamentin ja neuvoston asetuksella (EY) N:o 883/2004, sellaisena kuin se on muutettuna 22.5.2012 annetulla Euroopan parlamentin ja neuvoston asetuksella (EU) N:o 465/2012 ja asetuksen (EY) N:o 883/2004 täytäntöönpanomenettelystä 16.9.2009 annetulla Euroopan parlamentin ja neuvoston asetuksella (EY) N:o 987/2009, jotta määritellään, mitä sosiaaliturvalainsäädäntöä heihin sovelletaan, kun he asuvat ja työskentelevät laillisesti jäsenvaltioiden alueella.

(1) EUVL C 28, 25.1.2021.
Unionin tuomioistuimen määräys (kahdeksas jaosto) 22.4.2020 (ennakkoratkaisupyyntö, jonka on esittänyt Watford Employment Tribunal – Yhdistynyt kuningaskunta) – B v. Yodel Delivery Network Ltd

(Asia C-692/19) (1)

(Ennakkoratkaisupyyntö - Unionin tuomioistuimen työjärjestyksen 99 artikla - Direktiivi 2003/88/EY - Työajan järjestäminen - Työntekijän käsite - Pakettijakeluyritys - Palvelussopimuksen nojalla palvelukseen otettujen lähettien luokittelu - Lähetillä oleva mahdollisuus ottaa palvelukseensa alihankkijoita ja samanaikaisesti tarjota samankaltaisia palveluja kolmansille osapuolille)

(2020/C 287/33)

Oikeudenkäyntikieli: englanti

Ennakkoratkaisua pyytänyt tuomioistuin

Watford Employment Tribunal

Asianosaiset

Kantaja: B

Vastaaja: Yodel Delivery Network Ltd

Määräysosa

Tietyistä työajan järjestämistä koskevista seikoista 4.11.2003 annettua Euroopan parlamentin ja neuvoston direktiiviä 2003/88/EY on tulkittava siten, että se on esteenä sille, että henkilö, jonka hänen väitetty työnantajansa on ottanut palvelukseen palvelussopimuksen perusteella, jossa täsmennetään, että hän on itsenäinen yrittäjä, luokitellaan kyseisessä direktiivissä tarkoitetuksi työntekijäksi, kun hänellä on mahdollisuus

— käyttää alihankkijoita tai sijaisia sen palvelun suorittamiseksi, jonka hän on sitoutunut tarjoamaan

— hyväksyä tai olla hyväksymättä väitetyn työnantajansa tarjoamia eri tehtäviä tai vahvistaa yksipuolisesti niiden enimmäismäärä

— tarjota palvelujaan kolmansille osapuolille ja myös väitetyn työnantajan suorille kilpailijoille, ja

— päättää omasta työajastaan tiettyjen parametrien puitteissa ja räätälöidä ajankäyttönsä omien mieltymystensä eikä yksinomaan väitetyn työnantajan etujen mukaisesti, koska yhtäältä kyseisen henkilön itsenäisyys ei näytä näennäiseltä ja toisaalta mainitun henkilön ja hänen väitetyn työnantajansa välistä alisteisuussuhdetta ei voida osoittaa. Ennakkoratkaisua pyytäneen tuomioistuimen on kuitenkin suoritettava tämän saman henkilön luokittelu direktiivin 2003/88 perusteella ottamalla huomioon kaikki häneen liittyvät merkitykselliset seikat ja hänen harjoittamansa taloudellinen toiminta.

(1) EUVL C 423, 16.12.2019.
C 68/27

Unionin tuomioistuimen määräys (kuudes jaosto) 17.12.2019 (ennakkoratkaisupyyntö, jonka on esittänyt Amtsgericht Straubing – Saksa) – B & L Elektrogeräte GmbH v. GC

(asia C-465/19) (1)

(Ennakkoratkaisupyyntö - Kuluttajansuoja - Direktiivi 2011/83/EU - 2 artiklan 8 alakohdan c alakohta ja 9 alakohta - Muualla kuin elinkeinonharjoittajan toimitiloissa tehty sopimus - Toimitilojen käsite - Sopimus, joka on tehty kaupallisten messujen myyntiosastolla välittömästi sen jälkeen, kun elinkeinonharjoittaja on ottanut yhteyttä kuluttajaan tämän oleskellessa messujen yleisissä tiloissa)

(2020/C 68/28)

Oikeudenkäyntikieli: saksa

Ennakkoratkaisua pyytänyt tuomioistuin

Amtsgericht Straubing

Asianosaiset

Kantaja: B & L Elektrogeräte GmbH

Vastaaja: GC

Määräysosa

Kuluttajan oikeuksista, neuvoston direktiivin 93/13/ETY ja Euroopan parlamentin ja neuvoston direktiivin 1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston direktiivin 97/7/EY kumoamisesta 25.10.2011 annetun Euroopan parlamentin ja neuvoston direktiivin 2011/83/EU 2 artiklan 8 alakohtaa, luettuna yhdessä sen 2 artiklan 9 alakohdan kanssa, on tulkittava siten, että sopimus, joka on tehty elinkeinonharjoittajan ja kuluttajan välillä elinkeinonharjoittajan kaupallisten messujen yhteydessä pitämällä myyntiosastolla välittömästi sen jälkeen, kun kyseinen elinkeinonharjoittaja otti yhteyttä kuluttajaan, joka oleskeli messujen näyttelyhallin eri myyntiosastojen yhteisellä käytävällä, on kyseisessä säännöksessä tarkoitettu ”muualla kuin elinkeinonharjoittajan toimitiloissa tehty sopimus”.

(1) EUVL C 348, 14.10.2019.
C 320/16

Unionin tuomioistuimen presidentin määräys 14.2.2020 (ennakkoratkaisupyyntö, jonka on esittänyt Consiglio di Stato – Italia) – Brenta Scrl ym. v. Agenzia per le Erogazioni in Agricoltura (AGEA) ja Regione Veneto

(Asia C-219/18) (1)

(2020/C 320/22)

Oikeudenkäyntikieli: italia

Unionin tuomioistuimen presidentin määräyksellä asia on poistettu tuomioistuimen rekisteristä.

(1) EUVL C 240, 9.7.2018.
C 68/21

Unionin tuomioistuimen määräys (kuudes jaosto) 19.12.2019 (ennakkoratkaisupyyntö, jonka on esittänyt Landesverwaltungsgericht Steiermark – Itävalta) – NE v. Bezirkshauptmannschaft Hartberg-Fürstenfeld

(asia C-645/18) (1)

(Ennakkoratkaisupyyntö - Unionin tuomioistuimen työjärjestyksen 99 artikla - Palvelujen tarjoamisen vapaus - Työntekijöiden lähettäminen - SEUT 56 artikla - Direktiivi 2014/67/EU - 9 ja 20 artikla - Työntekijöiden ilmoittaminen - Palkka-asiakirjojen säilyttäminen - Seuraamukset - Oikeasuhteisuus - Ennalta määritetyt vähimmäissakot - Kumulaatio - Ylärajan puuttuminen - Oikeudenkäyntikulut)

(2020/C 68/20)

Oikeudenkäyntikieli: saksa

Ennakkoratkaisua pyytänyt tuomioistuin

Landesverwaltungsgericht Steiermark

Asianosaiset

Valittaja: NE

Vastapuolena oleva viranomainen: Bezirkshauptmannschaft Hartberg-Fürstenfeld

Muu osapuoli: Finanzpolizei

Määräysosa

Palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon annetun direktiivin 96/71/EY täytäntöönpanosta sekä hallinnollisesta yhteistyöstä sisämarkkinoiden tietojenvaihtojärjestelmässä annetun asetuksen (EU) N:o 1024/2012 (IMI-asetus) muuttamisesta 15.5.2014 annetun Euroopan parlamentin ja neuvoston direktiivin 2014/67/EU 20 artiklaa on tulkittava siten, että se on esteenä kansalliselle lainsäädännölle, jossa säädetään, että työntekijöiden ilmoittamiseen ja palkkatositteiden säilyttämiseen liittyvien työoikeudellisten velvoitteiden laiminlyömisestä määrätään ankarat sakot,

— jotka eivät voi alittaa tiettyä etukäteen määritettyä määrää,

— jotka määrätään kumulatiivisesti kunkin kyseessä olevan työntekijän osalta ja ilman ylärajaa ja

— joihin lisätään oikeudenkäyntikulukorvaus, jonka määrä on 20 prosenttia niiden määrästä, mikäli kanne päätöksestä, jolla niistä määrätään, hylätään.

(1) EUVL C 122, 1.4.2019.
Unionin tuomioistuimen määräys (kuudes jaosto) 10.4.2019 (ennakkoratkaisupyyntö, jonka on esittänyt Tribunal Judicial da Comarca de Faro, Juízo do Trabalho de Portimão — Juiz 1 — Portugali) — Rolibérica Lda v. Autoridade para as Condições do Trabalho

(asia C-834/18) (1)

(Ennakkoratkaisupyyntö - Unionin tuomioistuimen työjärjestyksen 99 artikla - Tieliikenne - Asetus (EY) N:o 561/2006 - 4 artiklan i alakohta - Viikon käsite - Viikoittaiset lepoajat - Laskentamenetelmät)

(2019/C 280/16)

Oikeudenkäyntikieli: portugali

Ennakkoratkaisua pyytänyt tuomioistuin

Tribunal Judicial da Comarca de Faro, Juízo do Trabalho de Portimão — Juiz 1

Asianosaiset

Kantaja: Rolibérica Lda

Vastaaja: Autoridade para as Condições do Trabalho

Määräysosa

Tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta 15.3.2006 annettua Euroopan parlamentin ja neuvoston asetusta (EY) on tulkittava siten, että mainitun asetuksen 8 artiklassa tarkoitetun viikoittaisen lepoajan ei ole välttämättä päätyttävä kyseisen asetuksen 4 artiklan i alakohdassa määritellyn viikon kuluessa.

(1) EUVL C 112, 25.3.2019.
FI Euroopan unionin virallinen lehti C 374/24

Unionin tuomioistuimen ensimmäisen jaoston puheenjohtajan määräys 14.7.2017 (ennakkoratkaisupyyntö, jonka on esittänyt Tribunale Amministrativo Regionale per il Lazio – Italia) – Comune di Balzola ym. v. Autorità per le Garanzie nelle Comunicazioni, sekä muuna osapuolena Poste Italiane SpA

(Asia C-275/16) (1)

(2017/C 374/34)

Oikeudenkäyntikieli: italia

Unionin tuomioistuimen ensimmäisen jaoston puheenjohtajan määräyksellä asia on poistettu tuomioistuimen rekisteristä.

(1) EUVL C 314, 29.8.2016.
FI Euroopan unionin virallinen lehti C 13/10

Unionin tuomioistuimen kuudennen jaoston puheenjohtajan määräys 20.7.2017 (ennakkoratkaisupyyntö, jonka on esittänyt Amtsgericht Kehl – Saksa) – Rikosasia, jossa vastaajana on C, muuna osapuolena Staatsanwaltschaft Offenburg

(Asia C-346/16) (1)

(2018/C 013/13)

Oikeudenkäyntikieli: saksa

Kuudennen jaoston puheenjohtajan määräyksellä asia on poistettu tuomioistuimen rekisteristä.

(1) EUVL C 335, 12.9.2016.
FI Euroopan unionin virallinen lehti C 63/9

Unionin tuomioistuimen määräys (kuudes jaosto) 10.11.2016 (ennakkoratkaisupyyntö, jonka on esittänyt Tribunale Amministrativo Regionale per le Marche – Italia) – Edra Costruzioni Soc. coop. ja Edilfac Srl v. Comune di Maiolati Spontini

(Asia C-140/16) (1)

((Ennakkoratkaisupyyntö - Unionin tuomioistuimen työjärjestyksen 99 artikla - Julkiset hankinnat - Direktiivi 2004/18/EY - Direktiivi 2014/24/EU - Tarjouskilpailuun osallistuminen - Tarjoaja, joka ei ole maininnut tarjouksessaan yritykselle aiheutuvia työturvallisuuteen liittyviä kustannuksia - Oikeuskäytäntöön perustuva velvollisuus tehdä kyseinen mainita - Hankintamenettelyn ulkopuolelle sulkeminen ilman mahdollisuutta korjata tätä laiminlyöntiä))

(2017/C 063/14)

Oikeudenkäyntikieli: italia

Ennakkoratkaisua pyytänyt tuomioistuin

Tribunale Amministrativo Regionale per le Marche

Asianosaiset

Valittajat: Edra Costruzioni Soc. coop. ja Edilfac Srl

Vastapuoli: Comune di Maiolati Spontini

Muu osapuoli: Torelli Dottori SpA

Määräysosa

Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY säännöksillä toimeenpantuja yhdenvertaisuusperiaatetta ja avoimuusvelvoitetta on tulkittava siten, että ne ovat esteenä sille, tarjoaja suljetaan julkiseen hankintaan liittyvän sopimuksen tekomenettelyn ulkopuolelle sen vuoksi, ettei tämä ole noudattanut velvollisuutta – jonka noudattamatta jättämisestä seuraa sulkeminen menettelyn ulkopuolelle – mainita erikseen tarjousasiakirjassa yritykselle työturvallisuudesta aiheutuvia kustannuksia, kun tämä velvollisuus ei ilmene nimenomaisesti hankinta-asiakirjoista eikä kansallisesta lainsäädännöstä vaan se perustuu ylimmän kansallisen tuomioistuimen kyseisestä lainsäädännöstä esittämään tulkintaan, jolla mainittuihin asiakirjoihin liittyviä aukkokohtia on pyritty täyttämään. Yhdenvertaista kohtelua ja oikeasuhteisuutta koskevia periaatteita on myös tulkittava siten, etteivät ne ole esteenä sille, että tällaiselle tarjoajalle annetaan mahdollisuus korjata tilanne ja noudattaa mainittua velvollisuutta hankintaviranomaisen asettamassa määräajassa.

(1) EUVL C 200, 6.6.2016.
FI Euroopan unionin virallinen lehti C 270/13

Unionin tuomioistuimen määräys (seitsemäs jaosto) 7.4.2016 (ennakkoratkaisupyyntö, jonka on esittänyt Tribunale di Frosinone – Italia) – Rikosoikeudenkäynti Paola Tonachellaa vastaan

(Asia C-8/16) (1)

((Ennakkoratkaisupyyntö - Unionin tuomioistuimen työjärjestyksen 99 artikla - Identtiset ennakkoratkaisukysymykset - SEUT 49 ja SEUT 56 artikla - Sijoittautumisvapaus - Palvelujen tarjoamisen vapaus - Onnenpelit - Unionin tuomioistuimen tuomio, jossa vedonlyöntien keräämistoimintaa varten myönnettäviä toimilupia koskeva kansallinen säännöstö todettiin unionin oikeuden vastaiseksi - Järjestelmän uudelleenjärjestäminen uuden tarjouskilpailun avulla - Omistettujen aineellisten ja aineettomien hyödykkeiden, jotka muodostavat pelien hallinnointia ja vetojen keräämistä koskevan verkoston, käyttöoikeuden luovuttaminen vastikkeetta - Rajoitus - Yleistä etua koskevat pakottavat syyt - Oikeasuhteisuus))

(2016/C 270/16)

Oikeudenkäyntikieli: italia

Ennakkoratkaisua pyytänyt tuomioistuin

Tribunale di Frosinone

Rikosoikeudenkäynnin asianosainen pääasiassa

Paola Tonachella

Määräysosa

SEUT 49 ja SEUT 56 artiklaa on tulkittava siten, että ne ovat esteenä pääasiassa kyseessä olevan kaltaiselle rajoittavalle kansalliselle säännökselle, jossa toimiluvan haltija velvoitetaan luovuttamaan vastikkeetta oikeus käyttää sellaisia aineelliseen tai aineettomaan omaisuuteen kuuluvia hyödykkeitä, jotka muodostavat pelin hallinnointi- ja keräysverkoston, siinä tapauksessa, että toiminta päättyy toimiluvan voimassaoloajan päätyttyä, jos tällaisella rajoituksella ylitetään se, mikä on tarpeen kyseisellä säännöksellä tosiasiallisesti tavoitellun päämäärän saavuttamiseksi, mikä ennakkoratkaisua pyytäneen tuomioistuimen on tarkastettava.

(1) EUVL C 90, 7.3.2016.
C 454/20

Unionin tuomioistuimen presidentin määräys 15.7.2016 (ennakkoratkaisupyyntö, jonka on esittänyt Attunda Tingsrätt – Ruotsi) – Airhelp Ltd v. Thomas Cook Airlines Scandinavia A/S

(Asia C-161/16) (1)

(2016/C 454/37)

Oikeudenkäyntikieli: ruotsi

Unionin tuomioistuimen presidentin määräyksellä asia on poistettu tuomioistuimen rekisteristä.

(1) EUVL C 175, 17.5.2016.
FI Euroopan unionin virallinen lehti C 279/6

Unionin tuomioistuimen määräys (kahdeksas jaosto) 21.4.2016 (ennakkoratkaisupyyntö, jonka on esittänyt Consiglio di Stato – Italia) – Beca Engineering Srl v. Ministero dell’Interno

(Asia C-285/15) (1)

((Ennakkoratkaisupyyntö - Unionin tuomioistuimen työjärjestyksen 99 artikla - Tavaroiden vapaa liikkuvuus - Direktiivi 89/106/ETY - Rakennusalan tuotteet - Tulisijojen sisäpinnoitteet - Kansallinen lainsäädäntö, joka määrää tulisijat valmistettaviksi vain palamattomista aineista))

(2016/C 279/09)

Oikeudenkäyntikieli: italia

Ennakkoratkaisua pyytänyt tuomioistuin

Consiglio di Stato

Asianosaiset

Valittaja: Beca Engineering Srl

Vastapuoli: Ministero dell’Interno

Määräysosa

Sitä, onko kansallinen säännöstö, jossa edellytetään, että tulisijat on valmistettava pääasiassa kyseessä olevan kaltaisista palamattomista rakennusaineista, sopusoinnussa unionin oikeuden kanssa, ei ole arvioitava rakennusalan tuotteita koskevan jäsenvaltioiden lainsäädännön lähentämisestä 21.12.1988 annetun neuvoston direktiivin 89/106/ETY, sellaisena kuin se on muutettuna 29.9.2003 annetulla Euroopan parlamentin ja neuvoston asetuksella (EY) N:o 1882/2003, valossa.

Teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22.6.1998 annettua Euroopan parlamentin ja neuvoston direktiiviä 98/34/EY, sellaisena kuin se on muutettuna 20.7.1998 annetulla Euroopan parlamentin ja neuvoston direktiivillä 98/48/EY, on tulkittava niin, että mainitunlaista kansallista säännöstöä voidaan pitää mainitun direktiivin 1 artiklan 3 ja 11 kohdassa tarkoitettuna ”teknisenä määräyksenä” ja että jos kyseinen jäsenvaltio ei ole toimittanut mainittua säännöstöä Euroopan komissiolle mainitun direktiivin, sellaisena kuin se on muutettuna, 8 artiklan mukaisesti, kyseistä kansallista säännöstöä ei voida soveltaa, mihin yksityiset tahot voivat vedota kansallisessa tuomioistuimessa.

(1) EUVL C 302, 14.9.2015.
FI Euroopan unionin virallinen lehti C 136/23

Unionin tuomioistuimen presidentin määräys 5.2.2016 (ennakkoratkaisupyyntö, jonka on esittänyt High Court of Justice, Queen's Bench Division (Administrative Court) – Yhdistynyt kuningaskunta) – The Queen, Nutricia Ltd:n hakemuksesta v. Secretary of State for Health

(Asia C-445/15) (1)

(2016/C 136/31)

Oikeudenkäyntikieli: englanti

Unionin tuomioistuimen presidentin määräyksellä asia on poistettu tuomioistuimen rekisteristä.

(1) EUVL C 354, 26.10.2015.
FI Euroopan unionin virallinen lehti C 260/13

Unionin tuomioistuimen määräys (toinen jaosto) 23.3.2016 (ennakkoratkaisupyyntö, jonka on esittänyt Cour administrative d'appel de Paris – Ranska) – Overseas Financial Limited ja Oaktree Finance Limited v. Ministre de l’Économie, de l’Industrie et du Numérique

(Asia C-319/15) (1)

((Ennakkoratkaisupyyntö - Lausunnon antamisen raukeaminen))

(2016/C 260/17)

Oikeudenkäyntikieli: ranska

Ennakkoratkaisua pyytänyt tuomioistuin

Cour administrative d'appel de Paris

Asianosaiset

Kantajat: Overseas Financial Limited ja Oaktree Finance Limited

Vastaaja: Ministre de l’Économie, de l’Industrie et du Numérique

Määräysosa

Lausunnon antaminen cour administrative d'appel de Paris’n (Ranska) 22.6.2015 tekemällään päätöksellä esittämästä ennakkoratkaisupyynnöstä raukeaa.

(1) EUVL C 279, 24.8.2015.
FI Euroopan unionin virallinen lehti C 65/16

Unionin tuomioistuimen määräys (kuudes jaosto) 11.12.2014 (ennakkoratkaisupyyntö, jonka on esittänyt Tribunal Administrativo e Fiscal de Viseu – Portugali) – Agrocaramulo – Empreendimentos Agro-Pecuários do Caramulo SA v. Instituto de Financiamento da Agricultura e Pescas, IP (IFAP)

(Asia C-70/14) (1)

((Ennakkoratkaisupyyntö - Asetus (ETY) N:o 3846/87 - Maatalous - Yhteinen markkinajärjestely - Vientituet - Siipikarjanliha - ”Munintansa lopettaneet teuraskanat” - Maataloustuotteiden vientitukinimikkeistö - Luokittelu))

(2015/C 065/23)

Oikeudenkäyntikieli: portugali

Ennakkoratkaisua pyytänyt tuomioistuin

Tribunal Administrativo e Fiscal de Viseu

Asianosaiset

Kantaja: Agrocaramulo – Empreendimentos Agro-Pecuários do Caramulo SA

Vastaaja: Instituto de Financiamento da Agricultura e Pescas, IP (IFAP)

Määräysosa

Maataloustuotteiden nimikkeistöstä vientitukia varten 17.12.1987 annetun komission asetuksen (ETY) N:o 3846/87, sellaisena kuin se on viimeksi muutettuna 15.12.2005 annetulla komission asetuksella (EY) N:o 2091/2005, liitettä I on tulkittava siten, että munivat kanat, jotka on teurastettu munintakauden päätteeksi, jolloin niiden luusto on täysin luutunut eli niin kutsutut ”munintansa lopettaneet kanat” eivät sisälly tavaran kuvaukseen ”muut”, joihin liittyvät tässä liitteessä mainitut tuotekoodit 020712109900 ja 020712909190.

(1) EUVL C 135, 5.5.2014.
C 16/13

Unionin tuomioistuimen määräys (viides jaosto) 15.10.2014 (ennakkoratkaisupyyntö, jonka on esittänyt Corte dei conti, sezione giurisdizionale per la Regione Puglia – Italia) – Vittoria De Bellis, Diana Perrone ja Cesaria Antonia Villani v. Istituto Nazionale di Previdenza per i Dipendenti dell’Amministrazione Pubblica (Inpdap)

(Asia C-246/14) (1)

(Ennakkoratkaisupyyntö - Luottamuksensuojan periaate - Kansallinen lainsäädäntö, jossa säädetään eläkeoikeuksien alentamisesta taannehtivasti - Täysin jäsenvaltion sisäinen tilanne - Unionin tuomioistuimen toimivallan selvä puuttuminen)

(2015/C 016/19)

Oikeudenkäyntikieli: italia

Ennakkoratkaisua pyytänyt tuomioistuin

Corte dei conti, sezione giurisdizionale per la Regione Puglia

Asianosaiset

Kantajat: Vittoria De Bellis, Diana Perrone ja Cesaria Antonia Villani

Vastaaja: Istituto Nazionale di Previdenza per i Dipendenti dell’Amministrazione Pubblica (Inpdap)

Määräysosa

Euroopan unionin tuomioistuin ei selvästikään ole toimivaltainen vastaamaan Corte dei conti, sezione giurisdizionale per la Regione Puglian (Italia) 28.4.2014 tekemällään päätöksellä esittämiin kysymyksiin (asia C-246/14).

(1) EUVL C 245, 28.7.2014.
FI Euroopan unionin virallinen lehti C 213/10

Unionin tuomioistuimen määräys (yhdeksäs jaosto) 22.4.2015 (ennakkoratkaisupyyntö, jonka on esittänyt Curtea de Apel Suceava – Romania) – Casa Judeţeană de Pensii Botoşani v. Polixeni Guletsou

(Asia C-598/13) (1)

((Ennakkoratkaisupyyntö - Unionin tuomioistuimen työjärjestyksen 99 artikla - Identtinen ennakkoratkaisukysymys - Siirtotyöläisten sosiaaliturva - Asetus (ETY) N:o 1408/71 - 7 artiklan 2 kohdan c alakohta - Jäsenvaltioiden välisten sosiaaliturvasopimusten sovellettavuus - Jäsenvaltiosta peräisin oleva, kotimaahansa palannut pakolainen - Työskentelyjaksojen täyttyminen toisen jäsenvaltion alueella - Vanhuusetuuden myöntämistä koskeva hakemus - Hylkääminen))

(2015/C 213/15)

Oikeudenkäyntikieli: romania

Ennakkoratkaisua pyytänyt tuomioistuin

Curtea de Apel Suceava

Asianosaiset

Kantaja: Casa Judeţeană de Pensii Botoşani

Vastaaja: Polixeni Guletsou

Määräysosa

Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97 ja sellaisena kuin se on muutettuna 18.12.2006 annetulla Euroopan parlamentin ja neuvoston asetuksella (EY) N:o 1992/2006, 7 artiklan 2 kohdan c alakohtaa on tulkittava siten, että toisen sopimusvaltion kansalaisten, jotka ovat olleet poliittisina pakolaisina toisessa sopimusvaltiossa, sosiaaliturvaetuuksia koskevaa kahdenvälistä sopimusta, joka oli tehty ennen kuin toinen sopimusvaltioista liittyi Euroopan unioniin ja jota ei mainita asetuksen liitteessä III, ei enää sovelleta sellaisten poliittisten pakolaisten tilanteeseen, jotka ovat palanneet kotimaahansa ennen kahdenvälisen sopimuksen tekemistä ja asetuksen voimaantuloa.

(1) EUVL C 24, 25.1.2014.
FI Euroopan unionin virallinen lehti C 52/23

Unionin tuomioistuimen määräys (kuudes jaosto) 12.12.2013 — Valittajana Fercal — Consultadoria e Serviços, Lda sekä muina osapuolina sisämarkkinoiden harmonisointivirasto (tavaramerkit ja mallit) ja Jacson of Scandinavia AB

(Asia C-159/13 P) (1)

(Muutoksenhaku - Yhteisön tavaramerkki - Asetus (EY) N:o 40/94 - Sanamerkki JACKSON SHOES - Mitättömäksi julistamista koskeva vaatimus, jonka on tehnyt kansallisen toiminimen Jacson of Scandinavia AB haltija - Mitättömäksi julistaminen - Tutkittavaksi ottamisen edellytysten selvä puuttuminen)

2014/C 52/40

Oikeudenkäyntikieli: portugali

Asianosaiset

Valittaja: Fercal — Consultadoria e Serviços, Lda (edustaja: advogado A.J. Rodrigues)

Muut osapuolet: sisämarkkinoiden harmonisointivirasto (tavaramerkit ja mallit) (SMHV) (asiamiehet: P. Guimarães ja G. Schneider) ja Jacson of Scandinavia AB

Oikeudenkäynnin kohde

Valitus unionin yleisen tuomioistuimen (viides jaosto) asiassa T-474/09, Fercal — Consultadoria e Serviços v. SMHV — Jacson of Scandinavia, 24.1.2013 antamasta tuomiosta, jolla unionin yleinen tuomioistuin hylkäsi kanteen SMHV:n toisen valituslautakunnan 18.8.2009 tekemästä päätöksestä (asia R 1253/2008-2), joka koskee Jacson of Scandinavia AB:n ja Fercal — Consultadoria e Serviços, Lda:n välistä mitättömyysmenettelyä

Määräysosa

1) Valitus hylätään.

2) Fercal — Consultadoria e Serviços, Lda velvoitetaan korvaamaan oikeudenkäyntikulut.

(1) EUVL C 171, 15.6.2013.